Diari Oficial de la Generalitat Valenciana


Sumari del DOGV 3919, del 17-01-2001 (2001/238)

RESOLUCIÓ de 9 de gener de 2001, de les direccions generals de Centres Docents i d'Ordenació i Innovació Educativa i Política Lingüística, per la qual es donen instruccions per a que titulats de Mestria Industrial puguen obtindre el títol equivalent de tècnic especialista (FP2) en la corresponent especialitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/01/09/(1)/dof/vci/html**

### Dades del document

Número de DOGV
:   3919

Data del DOGV
:   17-01-2001

Secció del DOGV
:   I. DISPOSICIONS GENERALS

Número del document
:   2001/238


Data del document
:   09-01-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * legislació
    * equivalència de títols
    * títol d'estudis

RESOLUCIÓ de 9 de gener de 2001, de les direccions generals de Centres Docents i d'Ordenació i Innovació Educativa i Política Lingüística, per la qual es donen instruccions per a que titulats de Mestria Industrial puguen obtindre el títol equivalent de tècnic especialista (FP2) en la corresponent especialitat. [2001/Q238]
  
Des de fa algun temps s'estan rebent en estes direccions generals sol·licituds d'equivalència de titulacions de Mestria Industrial amb les corresponents de Formació Professional de segon grau (tècnic especialista) de la mateixa branca.
  
L'Ordre de 21 de novembre de 1975 (BOE del 25 de novembre), del Ministeri d'Educació i Ciència, establix al punt primer que els títols de mestre industrial es declaren equivalents a tots els efectes als títols de tècnic especialista de la mateixa branca. L'equivalència a tots els efectes ha d'entendre's en les seues dues accepcions, equivalència a efectes acadèmics que vol dir que una formació té els mateixos efectes acadèmics que una altra, és a dir que, sense ser iguals ni tindre característiques anàlogues, les dues formacions donen accés als mateixos estudis, i equivalència a efectes laborals que implica el reconeixement exprés de que una formació permet l'accés al món del treball igual que l'altra.
  
D'altra banda, l'Ordre de 22 de juliol de 1980 (BOE del 6 de setembre), en l'apartat segon diu:
  
"Els alumnes que hagen superat cursos complets del grau de Mestria Industrial podran obtindre les convalidacions següents en la mateixa branca de Formació Professional de segon grau:
  
El segon curs de Mestria Industrial, pel tercer curs del règim d'ensenyaments especialitzats, o pel segon curs del règim general. Els qui obtinguen convalidació podran sol·licitar el títol de Formació Professional de segon grau en la forma establida legalment".
  
En l'apartat cinqué de la mencionada Ordre de 22 de juliol de 1980 s'indica que les convalidacions establides en la mateixa seran reconegudes per la direcció del centre on s'efectue la inscripció oficial per a continuar els estudis, amb la petició prèvia de l'interessat.
  
Així doncs, procedix, d'acord amb la normativa mencionada, establir el procediment administratiu perquè els mencionats titulats puguen obtindre les titulacions equivalents de Formació Professional de segon grau en la mateixa branca.
  
Per tot això, resolc:
  
1. Les persones amb el títol de Mestria Industrial podran matricular-se en règim d'ensenyament lliure, fins al curs 2004-2005, en els instituts d'Educació Secundària que oportunament establisca cada direcció territorial de Cultura i Educació, de les especialitats de Formació Professional de segon grau (FP2) de la mateixa branca professional de la que són titulats.
  
2. El calendari establit per a la inscripció serà de l'1 al 10 de maig de cada any, des del 2001 fins al 2005, any en que, d'acord amb l'Ordre de calendari de 8 de juliol de 1998 de la Conselleria de Cultura, Educació i Ciència, s'extinguix la matrícula lliure de FP2.
  
3. Una vegada admeses, les persones interessades sol·licitaran a la direcció del centre en el qual s'han matriculat la convalidació del segon curs de Mestria Industrial pel tercer curs del règim d'ensenyaments especialitzats, o, pel segon curs del règim general, en una especialitat de la mateixa branca de Formació Professional de segon grau, segons s'establix en la mencionada Ordre de 22 de juliol de 1980.
  
4. Finalment, una vegada reconeguda i concedida la convalidació per la direcció del centre, les persones interessades sol·licitaran l'expedició del corresponent títol de Formació Professional de segon grau.
  
DISPOSICIÓ TRANSITÒRIA
  
A més de les convocatòries previstes en el punt 2 d'esta resolució, en el present any 2001 hi haurà una convocatòria extraordinària que tindrà les característiques següents:
  
Termini de matriculació: del 5 al 9 de febrer de 2001.
  
Centres:
  
IES Llombai, camí de Llombai, s/n, Borriana
  
IES Antonio José Cabanilles, avinguda d'A. Lorenzo Carbonell, 32-34, Alacant
  
IES Vicente Blasco Ibáñez, avenida de l'Antic Regne de València, 46 València
  
IES José Viguer, carrer de la Ciutat de l'Aprenent, 2, València
  
Especialitats per centre:
  
IES Llombai - Instal·lacions i Línies Elèctriques
  
IES Antonio José Cabanilles - Instal·lacions i Línies Elèctriques - Electrònica de Comunicacions
  
IES Vicente Blasco Ibáñez - Instal·lacions i Línies Elèctriques
  
- Electrònica de Comunicacions
  
IES José Viguer - Instal·lacions i Línies Elèctriques - Màquines Elèctriques


Còpia Permalink ELI